ไฟแนนซ์ทูเดย์
...ออกอาการว่าการออกกฎหมายเก็บภาษีมรดกทำท่าจะแท้งตั้งแต่ยังไม่คลอด จากแรงล็อบบี้ที่ไหลมาเทมาจากทุกสารทิศ ทำให้ สมหมาย ภาษี รมว.คลัง ผู้ที่จะต้องนำร่างกฎหมายนี้เสนอต่อที่ประชุมคณะรัฐมนตรีวันนี้ ออกอาการถอดใจกับกระแสไม่เอากฎหมายนี้ของบรรดาเศรษฐีพันล้านทั้งหลาย ถึงกับออกปากว่า &#8220;นี่คือการวัดใจเศรษฐี&#8221;
18 พ.ย. 2557

...ออกอาการว่าการออกกฎหมายเก็บภาษีมรดกทำท่าจะแท้งตั้งแต่ยังไม่คลอด จากแรงล็อบบี้ที่ไหลมาเทมาจากทุกสารทิศ ทำให้ สมหมาย ภาษี รมว.คลัง ผู้ที่จะต้องนำร่างกฎหมายนี้เสนอต่อที่ประชุมคณะรัฐมนตรีวันนี้ ออกอาการถอดใจกับกระแสไม่เอากฎหมายนี้ของบรรดาเศรษฐีพันล้านทั้งหลาย ถึงกับออกปากว่า “นี่คือการวัดใจเศรษฐี” 
งานนี้ดูเหมือนขุนคลังสมหมายจะโดนลอยแพ เพราะใน ครม.หาคนเห็นด้วยยากจริงๆ
...คนที่คาดว่าจะเป็นกองหนุนขุนคลัง คือ ม.ร.ว.ปรีดิยาธร เทวกุล รองนายกฯ เศรษฐกิจ และ พล.อ.ประยุทธ์ จันทร์โอชา นายกรัฐมนตรี ที่ได้ลั่นวาจาไว้ในหลายเวทีว่าจะผลักดันการเก็บภาษีมรดกลดความเหลื่อมล้ำช่องว่างระหว่างคนจนกับคนรวย งานนี้นายกฯ ไม่หนุนก็เสียหาย เพราะมีหลักฐานการปาฐกถาของท่านปรากฏตามสื่อสาธารณะเพียบ 
...น่าสงสัยว่าการแก้ไข พ.ร.บ.ประมวลกฎหมายแพ่งและพาณิชย์ว่าด้วยผู้ค้ำประกันและการจดจำนอง ที่ผ่านการโหวตจาก สนช.และจะมีผลบังคับใช้ต้นปีหน้าผ่านการพิจารณาออกมาและมาพบว่ามีปัญหา ทีหลังได้อย่างไร ทั้งที่มีตัวแทนจาก 3 เสาหลักเศรษฐกิจ สภาหอการค้าฯ สภาอุตสาหกรรมฯ และสมาคมธนาคารไทย นั่งเป็น สนช.อยู่ด้วย น่าจะเห็นปัญหาตั้งแต่ต้นและควรจะทักท้วง
ที่น่าแปลกใจอีกเรื่องคือ ในชั้นการแปรญัตติก็มีการเชิญนายแบงก์ ลูกหนี้ นักกฎหมายไปให้ความเห็นกัน ถ้ากระบวนการพิจารณารอบคอบ ผลก็ไม่ น่าออกมาอย่างที่เป็นประเด็นในขณะนี้ 
...นักช็อปที่ชอบนำบัตรเครดิตไปรูดปรื๊ดซื้อสินค้าในต่างประเทศ ส่วนใหญ่ไม่รู้ว่าโดนเก็บค่าธรรมเนียมอัตราแลกเปลี่ยนถึง 2.5% ซึ่งทางแบงก์แจ้งว่าวีซ่าเป็นคนเก็บค่าธรรมเนียมนี้ ทำให้นักช็อปเงิบกันเป็นแถว เพราะของที่คิดว่าซื้อถูกเอาเข้าจริงกลับแพงกว่าที่คิด